**Ministru kabineta noteikumu projekta**

**"** **Grozījums Ministru kabineta 2005. gada 15.februāra noteikumos Nr. 130 "Noteikumi par valodu lietošanu informācijā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2005. gada 15.februāra noteikumos Nr. 130 "Noteikumi par valodu lietošanu informācijā"" (turpmāk – noteikumu projekts) mērķis ir paplašināt gadījumu loku, kādos Valsts valodas likuma 21.panta pirmajā daļā minētās institūcijas un personas publisko informāciju svešvalodā var sniegt arī rakstisku materiālu formā, nosūtot tos vai izsniedzot fiziskām vai juridiskām personām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Valsts valodas likuma 21.panta piekto un sesto daļu.Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts valodas likuma 21. panta pirmā daļa nosaka, ka valsts un pašvaldību iestāžu (..) sabiedrības informēšanai paredzētā informācija sniedzama tikai valsts valodā, izņemot šā panta piektajā daļā noteiktos gadījumus.Valsts valodas likuma 21. panta piektā daļa nosaka, ka ievērojot šā likuma mērķi un šā likuma 2.pantā ietverto valodas lietošanas pamatprincipu, Ministru kabinets nosaka gadījumus, kad sabiedrības informēšanai paredzētajā sabiedrībai pieejamās vietās sniegtajā informācijā līdztekus valsts valodai pieļaujama svešvalodas lietošana, kā arī saskaņā ar 21.panta sesto daļu Ministru kabinets nosaka arī gadījumus, kad šā panta pirmajā daļā minētās institūcijas un personas var sniegt informāciju svešvalodā.Ministru kabineta 2005.gada 15.februāra noteikumu Nr. 130 “Noteikumi par valodu lietošanu informācijā” (turpmāk – MK noteikumi Nr.130) 2.punkts nosaka, ka līdztekus valsts valodai Valsts valodas likuma 21. panta pirmajā daļā minētās institūcijas un personas var lietot svešvalodu, sniedzot publisku informāciju sabiedrībai pieejamās vietās, ja šī informācija ir saistīta ar starptautisko tūrismu, starptautiskiem pasākumiem, drošības apsvērumiem, Eiropas Savienības brīvu preču apriti, epidēmijām vai bīstamām infekcijas slimībām, ieslodzījumu vietās ievietoto ārvalstu pilsoņu tiesībām un pienākumiem, ārkārtas situācijām.MK noteikumu Nr.130 3.1.punkts nosaka, ka šo noteikumu 2.punktā minētās institūcijas un personas publisko informāciju svešvalodā var sniegt arī: prospektos, biļetenos, katalogos un citos materiālos (piemēram, brošūrās, bukletos, vienlapēs), kuri atspoguļo iestāžu, uzņēmumu (uzņēmēj­sabiedrību), organizāciju un pašnodarbināto personu darbību un kurus nosūta vai izsniedz fiziskajām vai juridiskajām personām pēc to pieprasījuma.Tātad, ievērojot iepriekš minēto normatīvo aktu regulējumu, informāciju drukātā formā svešvalodā privātpersonām var sniegt tikai pēc to pieprasījuma un tikai par iestāžu, uzņēmumu, organizāciju un pašnodarbināto personu darbību. Veselības ministrija un citas vakcinācijas pret Covid-19 procesā iesaistītās institūcijas ikdienā informējot sabiedrību par vakcinācijas procesu ir identificējušas grūtības sasniegt Latvijā dzīvojošas personas, kurām pienākas valsts apmaksāta vakcīna pret Covid-19, taču informāciju latviešu valodā uztver ar grūtībām un būtu labāk informētas, ja būtu iespēja saņemt informāciju svešvalodā gan par valstī pieejamajām vakcīnām, vakcinācijas procesu, pieteikšanās kārtību vakcinācijai un citiem saistītajiem jautājumiem, kas skar sabiedrības veselību kopumā. Līdz ar to ir nepieciešams rast risinājumu, kā būtu iespējams šāda veida informāciju sniegt personām tām viegli pieejamā veidā, piemēram, dalot informatīvus materiālus publiskās vietās līdzi ņemšanai lasīšanai mājās vai arī nosūtot personai informatīvus materiālus pa pastu, lai persona ar tiem var rūpīgi iepazīties. Piemēram, lai veicinātu sabiedrības informētību par vakcināciju pret Covid-19 un sabiedrības atsaucību un gatavību vakcinēties, ir nepieciešams izsniegt vai nosūtīt pa pastu krievvalodīgajiem Latvijas iedzīvotājiem informatīvus materiālus par vakcināciju pret Covid-19, valstī organizēto vakcinācijas procesu un iespējām pietiekties vakcinācijai. Šā brīža spēkā esošais normatīvais regulējums šādu rīcību neatļauj, taču sabiedrības veselības interesēs būtu nodrošināt, ka pēc iespējas vairāk Latvijas iedzīvotāju ir vakcinēti pret Covid-19 un valstij ir pienākums nodrošināt visu valsts iedzīvotāju informētību un pieeju patiesai un pilnīgai informācijai, lai katra persona varētu pieņemt informētu lēmumu, it īpaši, ka katras personas lēmums skar visas sabiedrības veselības intereses.Līdz ar to būtu svarīgi atļaut, ka pandēmijas laikā var tikt sniegta informācija personām nepieciešamības gadījumā arī svešvalodā bez īpaša pieprasījuma, lai sasniegtu mērķi, ka pēc iespējas lielāka sabiedrības daļa ir informēta par visas sabiedrības veselības interesēs būtisku informāciju, tādēļ sabiedrības veselības interesēs plaša informācijas sniegšana, piemēram, par vakcināciju ir izšķiroši svarīga.Ņemot vērā minēto, ir nepieciešams grozīt MK noteikumus Nr.130 un papildināt 3.punktu ar 3.1.1 apakšpunktu, nosakot, ka šo noteikumu 2.punktā minētās institūcijas un personas publisko informāciju svešvalodā var sniegt arī: “3.1.1  drukātos un digitālos materiālos, kuri sniedz sabiedrības veselības nodrošināšanai būtisku informāciju, un kurus pandēmijas laikā nosūta vai izsniedz fiziskajām vai juridiskajām personām;”Līdz ar to nodrošinot, ka fiziskajām vai juridiskajām personām valsts vai pašvaldības institūcijas vai citas institūcijas, kas minētas Valsts valodas likuma 21.panta pirmajā daļā var pandēmijas laikā nosūtīt vai izsniegt informāciju svešvalodā rakstveidā par jautājumiem, kas skar sabiedrības veselības intereses bez personu īpaša pieprasījuma, jo ir nepieciešams, nodrošināt, ka visa sabiedrība ir informēta par būtisku informāciju, kas skar visas sabiedrības veselības intereses, tajā skaitā vakcinācijas jautājumus. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Valsts valodas likuma 21.panta pirmajā daļā minētajām institūcijām, kuras publiskajā komunikācijā turpmāk varēs izmantot šo normu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Tiks informēta sabiedrība, ka šāds grozījums Ministru kabineta noteikumos tiek veikts un turpmāk varēs nosūtīt vai izsniegt informāciju svešvalodā fiziskām personām vai juridiskām personām arī bez īpaša pieprasījuma, ja šī informācija skar sabiedrības veselības intereses. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Veselības ministrs D. Pavļuts

Vīza: valsts sekretāre I.Dreika